Langri baráttu fyrir reykingabanni lokið í Austurríki Kristinn Haukur Guðnason skrifar 21. nóvember 2019 06:00 Deilt hefur verið um reykingabann í þrettán ár . fréttablaðið / EPA Reykingabann á veitingastöðum og skemmtistöðum hefur loksins tekið gildi í Austurríki en lög þess efnis voru samþykkt í júlí . Andstæðingar reykinga hafa um árabil kallað landið „ öskubakka Evrópu “ . Umræðan hefur verið hörð í 13 ár en til stóð að setja reykingabannið á árið 2017 en þá kom hinn þjóðernispopúlíski Frelsisflokkur í veg fyrir það . Heinz-Christian Strache , leiðtogi Frelsisflokksins til 14 ára og sjálfur mikill reykingamaður , taldi að ríkið ætti ekki að skipta sér af reykingum fólks . Og reyndar ekki heldur hraðakstri í umferðinni . Um 25 prósent Austurríkismanna reykja sígarettur , sem er hæsta hlutfallið í Evrópu vestan járntjaldsins og langt yfir 18 prósenta meðaltali álfunnar . Í fyrra hófst mikið átak til þess að fá bannið í gegn . Heilbrigðisstofnun landsins beitti sér fyrir undirskriftasöfnun sem tæp milljón manns skrifaði undir . En Frelsisflokkurinn kom í veg fyrir þjóðaratkvæðagreiðslu um málið , þrátt fyrir að flokkurinn væri almennt hlynntur þjóðaratkvæðagreiðslum um flest mál . Þegar Frelsisflokkurinn hrökklaðist úr ríkisstjórninni í vor eftir spillingarmál tengt Strache gafst tækifæri til að koma löggjöfinni í gegn . Ný löggjöf sem snýr að því að draga úr reykingum í Finnlandi tekur gildi á mánudag .